Arkidiyosesis ng Baltimore

Ang Kalakhang Arkidiyosesis ng Baltimore (, ) ay ang nangungunang sede ng Simbahang Katolika sa Estados Unidos. Saklaw ng arkidiyosesis ang lungsod ng Baltimore at 9 sa 23 county ng Maryland sa gitna at kanlurang bahagi ng estado: Allegany, Anne Arundel, Baltimore, Carroll, Frederick, Garrett, Harford, Howard, at Washington. Ang naturang arkidiyosesis ang siyang kalakhang sede ng higit na malawak na Eklesyastikong Lalawigan ng Baltimore. Dating bahagi ng Arkidiyosesis ng Baltimore ang ngayo'y Arkidiyosesis of Washington.

Ang Arkidiyosesis ng Baltimore ang pinakamatandang diyosesis sa Estados Unidos na nasa loob ng hangganan ng bansa nang magpahayag ng kasarinlan ang Estados Unidos noong 1776. Pinagkalooban ng Santa Sede ang Arsobispo ng Baltimore na manguna sa liturhiya, pagpupulong, at mga konsilyo plenaryo noong 15 Agosto 1859. Bagaman walang katayuang primado ang Arkidiyosesis ng Baltimore, ito pa rin ang nangungunang sede ng Simbahang Katolika sa Estados Unidos bilang "prerogative of place".

Sakop ng arkidiyoses ang 518,000 Katoliko, 145 parokya, limang ospital, 28 home for the aged, pitóng pamparokya/pandiyosesis na mataas na paaralan, 13 pribadong mataas na paaralan, at apat na Katolikong kolehiyo/pamantasan.

May dalawang malaking seminaryo ang Arkidiyosesis ng Baltimore: ang St. Mary's Seminary and University sa Baltimore at Mount St. Mary's University sa Emmitsburg.

Itinampok ang arkidiyosesis sa isang dokumentaryo ng Netflix The Keepers na nagbunyag ng mga nangyaring pang-aabusong seksuwal sa Archbishop Keough High School at ang pagpatay sa madreng si Sister Catherine Cesnik noong 1969. Ibinunyag nito noong 2016, na mula 2011 nakipag-ayós at binayaran ng Arkidiyosesis ng Baltimore ang maraming biktima ng pang-aabuso.

Talasanggunian